Diari Oficial de la Generalitat Valenciana


Sumari del DOGV 9221, del 23-11-2021 (2021/11015)

Bases específiques del procés selectiu per a la contractació laboral indefinida d'oficial o oficiala electricistes. Expedient 004-0108/2021.
--------------------------------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11339


Data del document
:   03-11-2021

Organisme emissor
:   Ajuntament de Tavernes de la Valldigna

Tipus de document
:   Anunci

Correcció d'errades

 Descriptors 

:   * Tavernes de la Valldigna
    * concurs administratiu

Bases específiques del procés selectiu per a la contractació laboral indefinida d'oficial o oficiala electricistes. Expedient 004-0108/2021. [2021/11524]  
Mitjançant Decret 421394695 de 27 d'octubre de 2021, de la Regidoria Delegació de Personal s'ha resolt el següent:  
  
«Primer. Aprovar les següents bases específiques i corresponent convocatòria:  
Bases específiques per a la contractació laboral indefinida de places de personal laboral, oficial/a electricista (subgrup C2), incloses en l'oferta pública d'ocupació pel torn de promoció interna restringida. (Exp. 004-0108/2021).  
  
1. Objecte de la convocatòria  
Aquestes bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquestes bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
Des de l'aprovació, aquestes bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data decret de modificació Expedient Publicació BOPV Publicació DOGV  
25 de juny de 6735 2-872/2007 11 juliol 2007 8 agost 2007  
10 de maig de 5487 9-638/2010 27 maig 2010 26 maig 2010  
31 d'octubre de 0972 0-858/2011 15 novembre 2011 8 novembre 2011  
27 de gener de 3802 7-625/2011 27 febrer 2012 24 febrer 2012  
6 de març de 7977 3-686/2018 5 abril 2018 9 abril 2018  
  
  
Principalment, l'objecte d'aquestes bases específiques és regular el procés selectiu per a la contractació laboral indefinida de les places de personal laboral fix, personal oficial/a electricista, subgrup C2, incloses en l'oferta d'ocupació pública d'aquest Ajuntament.  
Les característiques de les places actualment incloses en l'OPO de 2019, són les següents:  
  
Denominació: oficial/a electricista.  
Naturalesa: personal laboral fix (continu i dedicació completa 37,5 h/setmanals)  
Grup: equiparat al subgrup C2 (art. 76 TRLEBEP).  
Escala: administració especial.  
Subescala: serveis especials.  
Classe: personal d'oficis.  
Categoria: oficial.  
Nombre de vacants: dues (ZUL 5461; BOP 02.03.2020 i DOGV 09.03.2020).  
Torn de selecció: torn de promoció interna restringida.  
Procediment de selecció: concurs oposició.  
  
En el supòsit de no cobrir alguna de les places vacants mitjançant el torn de promoció interna restringida, no es procedirà a cobrir-la mitjançant el torn lliure o altre torn de selecció. Donat aquest cas, l'Ajuntament deixarà sense cobrir la plaça vacant mentre que els llocs corresponents estiguin proveïts per les persones que actualment els ocupen amb caràcter fix.  
Al tractar-se de places convocades pel torn de promoció interna restringida, no correspon fer cap declaració respecte del que preveu el Pla d'igualtat entre homes i dones del personal empleat al servei d'aquest ajuntament en relació al sexe infrarepresentat en el total del personal adscrit a aquest tipus de places en aquest Ajuntament.  
  
2. Legislació aplicable  
En tot el que no preveuen aquests bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
  
3. Requisits dels i les aspirants  
Les persones aspirants han de tenir els següents requisits:  
- Estar en possessió del títol de Graduat Escolar, Graduat ESO o Formació Professional de Primer Grau, Cicle Bàsic de Formació Professional, o títols equivalents, o estar en condicions d'obtindre'ls en la data en què acabe el termini de presentació d'instàncies.  
En tot cas, els aspirants han d'aportar l'equivalència per mitjà de certificat expedit a aquest efecte per l'administració competent en cada cas.  
- Estar ocupant plaça com a personal laboral fix de l'Ajuntament de Tavernes de la Valldigna i estar enquadrat en el Grup professional E, Operari d'Oficis Múltiples, amb una antiguitat mínima de dos anys com a personal laboral fix en el grup, subgrup, escala o categoria indicats, en situació de servei actiu o assimilat i tenir assignada la titularitat dels llocs de treball de la RLT amb codi M145 de cap d'equip nivell 18 d'electricitat o lloc de treball amb codi M147 d'oficial nivell 17 d'electricitat, tal com preveuen els PORH de l'Ajuntament vigents tramitats en els expedients 4-140/2019, tom 5.  
  
- Estar en possessió del permís de conduir vehicles del tipus C (per a automòbils diferents dels que autoritza a conduir el permís de les classes D1 o D, la massa màxima de la qual autoritzada excedisca de 3500 kg).  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici del que s'estableix a l'article 57 del text refós de la Llei de l'Estatut Bàsic de l'Empleat Públic (TRLEBEP).  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del seu lloc de treball com empleat públic.  
- No haver sigut condemnat per sentència ferma per algun delicte contra la llibertat i indemnitat sexual, conforme al que es disposa en l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'Enjudiciament Civil.  
  
4. Pagament dels drets d'examen  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
  
5. Proves selectives  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
A) Oposició.  
Els exercicis de la fase d'oposició són els següents:  
  
  
Primer exercici: (teòric-pràctic). De caràcter obligatori i eliminatori.  
Aquest exercici consistirà en la superació de 2 proves, una de caràcter teòric i una altra de caràcter pràctic.  
La puntuació màxima a obtenir en aquest exercici serà de 45 punts, i serà necessari per a superar-lo una puntuació igual o superior a 22,50 punts, així com haver obtingut la puntuació mínima per a superar cadascuna de les proves en què consisteix l'exercici.  
1.A) Prova teòrica: obligatòria i eliminatòria. Prova tipus test.  
Consistirà en una prova de coneixements referida als continguts del programa temari de les bases, a través d'un qüestionari de 30 preguntes tipus test amb 3 respostes alternatives de les quals sols una serà la resposta correcta.  
El temps de duració de l'exercici serà determinat pel Tribunal immediatament abans de començar l'exercici segons la dificultat de la prova plantejada.  
Les respostes en blanc o incorrectes no penalitzaran ni descomptaran cap puntuació.  
La qualificació d'aquest exercici serà de 0 a 15 punts, i caldrà obtenir-ne un mínim de 5,25 punts per superar-lo.  
  
1.B) Prova pràctica: obligatòria i eliminatòria.  
Consistirà en resoldre per escrit o mitjançant treballs pràctics un supòsit pràctic que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les tasques pròpies de la plaça que es convoca i el temari de la convocatòria. El supòsit plantejat versarà sobre la matèria dels temes enumerats en el temari d'aquesta convocatòria.  
Aquesta prova serà avaluada entre 0 i 30 punts, i seran eliminats els aspirants que no obtinguen una puntuació mínima de 10,50 punts.  
  
Segon exercici. (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquest exercici es qualificarà de 0 a 15 punts.  
  
B) Concurs:  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits dels aspirants s'han d'enumerar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquestes bases específiques, els documents acreditatius dels mèrits de la fase d'oposició els presentaran únicament els aspirants que han superat la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest Ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Antiguitat: temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en la categoria de la plaça que es convoca: Temps de prestació de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió. És a dir, places o llocs d'oficial electricista, subgrup C2.  
c) Experiència en llocs superiors als de la categoria de la plaça que es convoca: Temps de prestació de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió. És a dir, places de personal d'oficis, subgrup C1.  
d) Participació en altres proves selectives a places a les quals es promociona: Per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió de les titulacions que s'indiquen seguidament que siguen diferents de les que es presenta com a requisit d'accés. Sols es valorarà la titulació superior acreditada.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, Escola Oficial d'Idiomes, universitats o altres organismes oficials amb la deguda acreditació de l'equivalència. Sols es valorarà la certificació superior acreditada.  
d) Altres mèrits: Es valorarà de forma separada aquest apartat atenent als següents criteris:  
1. Per una banda es valorarà estar en possessió dels permisos de conduir vehicles que s'assenyalen. Sols es valorarà el permís que supose major puntuació, sense que es puga acumular la puntuació de diversos permisos.  
2. Igualment es valorarà estar en possessió dels carnets d'instal·lador o manipulador detallats.  
3. Diversitat funcional.  
h) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives. Igualment, en compliment del Pla d'Igualtat es valorarà la formació en matèria de gènere i igualtat.  
  
Mèrits a valorar Puntuació màxima Valoració  
a) Antiguitat 5 punts 0,025 punts per cada mes de serveis com a funcionari o contractat laboral en qualsevol administració pública en qualsevol categoria  
  
b) Experiència en la categoria de la plaça convocada 8,75 punts 0,25 punts per cada mes de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
  
c) Experiència en llocs superiors 3,75 punts 0,10 punts per cada mes de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
  
d) Participació en altres proves selectives a places a les quals es promociona 5 punts Per haver superat en altra ocasió tot el procés selectiu en propietat: 5,00 punts  
Per haver superat el 1r exercici d'un procés selectiu en propietat o tot el procés selectiu per la formació d'una borsa de treball: 2,5 punts  
  
e) Titulacions diferents de les que es presenta com a requisit d'accés. 5 punts Graduat escolar, graduat ESO, FP1, Cicle bàsic d'FP: 2,50 punts.  
BUP, Batxiller, FP 2 o Cicle Mitjà d'FP: 3,125 punts.  
Cicle Superior d'FP: 3,75 punts.  
Diplomatura: 4,375 punts  
Grau universitari, llicenciat, màster universitari, doctorat: 5,00 punts  
  
Es comptarà la titulació superior acreditada.  
f) Valencià 5 punts Oral / Nivell A2 del MCER: 1,25 punts  
Elemental / Nivell B1 del MCER: 2,50 punts  
- -- / Nivell B2 del MCER: 3,125 punts  
Mitjà / Nivell C1 del MCER: 3,75 punts  
Llenguatge administratiu / sense equivalència del MCER: 4,375 punts   
Superior / Nivell C2 del MCER: 5,00 punts  
Es comptarà el certificat superior acreditat.  
g) Altres mèrits 2,5 punts 1. Permís conduir vehicles (màxim 0,75 punts)  
- C+E: 0,75 punts.  
- D1: 1,00 punts.  
- D: 1,25 punts.  
- D+E: 1,50 punts.  
Es comptarà sols el permís de conduir de major puntuació.  
2. Carnets instal·lador/a homologat pel Ministeri i/o Conselleria d'indústria (màxim 1,50 punts)  
+ Instal·lador/a de gas; es comptarà sols el de major puntuació (màxim 0,50 punts)  
- Instal·lador/a de gas IG-B: 0,30 punts.  
- Instal·lador/a de gas IG-C: 0,50 punts.  
+ Instal·lador/a electricista; es comptarà sols el de major puntuació (màxim 1,00 punt)  
- Instal·lador/a electricista bàsic: 0,30 punts.  
- Instal·lador/a electricista especialista.: 1,00 punts.  
+ Instal·lador/a de fontaneria, aigua calenta sanitària ACS, instal·lacions tèrmiques; es comptarà sols el de major puntuació (màxim 1,00 punt)  
- Instal·lador/a de fontaneria: 0,30 punts.  
- Instal·lador/a de calefacció i aigua calenta sanitària: 0,30 punts.  
- Instal·lador/a de climatització: 0,30 punts.  
- Instal·lador/mantenidor d'instal·lacions tèrmiques d'edificis: 1,00 punts.  
3. Diversitat funcional (màxim 0,60 punts)  
Diversitat superior al 33 %: 0,30 punts.  
Diversitat superior al 66 %: 0,60 punts.  
h) Cursos 5 punts 0,0625 punts per hora de curs o acció formativa.  
Puntuació màxima 40 PUNTS 40 % DEL TOTAL POSSIBLE (60 OPOSICIÓ - 40 CONCURS)  
  
  
Acreditacions: per a la valoració dels mèrits referits hauran d'acreditar-se en la forma que a continuació es detalla:  
Els apartats a, b i c, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
  
d) Participació en altres proves selectives a places a les quals es promociona: mitjançant certificat expedit per l'òrgan competent de l'administració en el que es facen constar el detall de l'apartat de les bases que regulen els exercicis de la convocatòria, i si és el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent.  
f) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si és el cas, original o còpia compulsada del títol equivalent, sempre que l'aspirant acredite l'equivalència per organisme competent.  
d) Altres mèrits:  
1. Permís de conduir vehicles: mitjançant la fotocòpia compulsada del carnet de conducció en vigor expedit per la prefectura provincial de trànsit corresponent.  
2. Carnet d'instal·lador: mitjançant la fotocòpia compulsada del títol corresponent expedit per centre homologat pel Ministeri i/o Conselleria d'Indústria.  
3. Diversitat funcional: certificat emes per l'organisme competent en què s'acredite el grau de diversitat funcional.  
h) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, reguladora del dret a l'educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
6. Programa de temes  
Matèries comunes  
Tema 1. La Constitució Espanyola de 1978: Estructura i principis fonamentals. Drets i deures fonamentals.  
Tema 2. Les entitats locals: classes i potestats. El municipi. Concepte i elements. Òrgans necessaris i complementaris. L'alcalde. Els tinents d'alcalde. El ple. La junta de govern. Les comissions informatives i altres òrgans complementaris.  
Tema 3. Règim jurídic del personal al servei de l'administració local. Concepte i classes, Drets i deures i incompatibilitats.  
Tema 4. La potestat reglamentària de les entitats locals: òrgans titulars. Bans. Reglaments i ordenances. Procediment d'elaboració i aprovació. La publicació de les normes locals. Límits de la potestat reglamentària local.  
  
Matèries específiques  
Tema 5. Instal·lacions d'enllumenat públic. Llums utilitzats en l'enllumenat de les vies públiques. Tipus de xarxes d'enllumenat públic. Cablatges i canalitzacions per a l'enllumenat d'exteriors. Implantacions més habituals. Elements components d'un equip vapor de sodi d'alt factor i de vapor mercuri. Sistemes de posada en marxa d'enllumenat públic, rellotges astronòmics, etc. Correcció del factor de potència.  
  
Tema 6. Instal·lacions interiors. Prescripcions de caràcter general. Instal·lacions interiors d'habitatges. Grau d'electrificació. Instal·lacions amb risc d'incendis o explosions. Proteccions contra sobreintensitats o sobretensions. Protecció contra contactes directes o indirectes. La presa de terra d'instal·lacions interiors o receptores.  
Tema 7. Instal·lacions amb fins especials: provisionals, temporals d'obra, màquines d'elevació i transport. Prescripcions particulars. Instal·lacions elèctriques en locals de pública concurrència. Instal·lacions a xicotetes tensions.  
Tema 8. Màquines elèctriques (motors, generadors i convertidors. Transformadors i autotransformadors, etc.). Condicions generals d'instal·lació. Correcció del factor de potència. Control electrònic de les instal·lacions.  
Tema 9. Reglament electrotècnic de baixa tensió. Quadres de distribució en baixa tensió. Automatisme. Quadre secundari. Proteccions. Xarxes de distribució en baixa tensió. Circuits, aparells, mecanismes, encreuaments, commutació.  
Tema 10. Detecció automàtica d'incendis. Detectors. Alarmes automàtiques d'intrusió. Instal·lacions d'emplaçament i d'emergència. Grup d'incendis. Bombament i instal·lació. Xarxes i càmeres de seguretat; normativa de regulació.  
Tema 11. Càlcul senzill i operacions aritmètiques: sumes, restes, multiplicacions, divisions, percentatges. Sistema mètric decimal: mesures de longitud, superfície, capacitat i volum. Simbologia i esquemes de les instal·lacions elèctriques. Interpretació de plànols d'instal·lació d'edificis i infraestructures elèctriques.  
Tema 12. Tècniques d'il·luminació. Classes de llums. Taules de control de llums: digitals, analògiques. Senyals: (DMX, MIDI...) Path electrònic. Control de projectors mòbils. Classes de focus. Il·luminació i muntatge d'exposicions.  
Tema 13. Maneig d'equips audiovisuals. Megafonia: etapes de potència. Altaveus, caixes acústiques. Micròfons: característiques; sensibilitat, corba de resposta, direccionalitat, distorsió i impedància. Tipus de micròfons i la seua utilització en els distints casos de presa de so. Preparació, muntatge i proves d'un equip de so. Imatge: televisió i vídeo. Imatge digital. Projectors.  
Tema 14. Pla de manteniment. Aspectes generals. Estructura del pla de manteniment. Manteniment, organització i costos. Manteniment correctiu. Manteniment preventiu.  
Tema 15. Electricitat de l'automòbil. Sistemes d'encesa. Dinamo. Alternador. Bateria. Motor d'arrancada. Sistemes d'enllumenat. Coneixement dels accessoris dels vehicles de treball; grua o ploma de càrrega i cistelles de treball. Peus estabilitzadors. Sistema hidràulic. Equip de treball. Accessoris. Mesures de seguretat: Bloqueig de seguretat. Zones mortes. Alarmes acústiques i lluminoses i instruments de control (termòmetres, manòmetres, amperímetre, voltímetre, indicadors de nivell i càrrega). Control de l'entorn de treball; zones d'arrancada i càrrega, treballs de transport i descàrrega i altres llocs de treball amb vehicles i màquines. Reparacions, revisions i manteniment.  
  
Tema 16. Interferències amb altres activitats; protocols i procediments establerts quan s'executen treballs de forma simultània amb altres màquines, vehicles, personal, línies elèctriques i altres infraestructures, etc.  
Tema 17. Senyalització de les obres i treballs i seguretat viària. Tècniques preventives i de protecció abans de començar el treball. Revisió del vehicle abans de la posada en marxa. Accés al lloc d'operador i punts de manteniment. Operacions bàsiques de manteniment.  
  
Tema 18. La legislació sobre trànsit, circulació de vehicles de motor i seguretat viària: Senyalització. Tipus i significat dels senyals de circulació i marques vials i senyals en els vehicles.  
Tema 19. La Llei 31/1995, de 8 de novembre, de Prevenció de Riscos Laborals: dret a la protecció davant dels riscos laborals. Equips de treball i mitjans de protecció. Obligacions dels treballadors en matèria de prevenció de riscos. Delegats de prevenció. Comitè de seguretat i salut. Condicions generals de seguretat en els treballs en altura, manipulació de càrregues, esforç físic i postural i transport de materials.  
  
Tema 20. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. Protecció de dades de caràcter personal. El terme municipal de Tavernes de la Valldigna: partides, camins, i carrers. Pla d'igualtat per a empleades i empleats de l'Ajuntament.  
  
Segon  
Publicar les presents bases al Tauler Electrònic d'Edictes Municipal, al Butlletí Oficial de la Província de València, Diari Oficial de la Generalitat Valenciana i a la pàgina web de l'Ajuntament de Tavernes de la Valldigna (www.tavernes.es).  
  
Tercer  
Igualment, indicar que aquest acte, de conformitat amb el que estableix l'article 52.2 de la Llei 7/1985, de 2 d'abril, Reguladora de les bases del règim local, posa fi a la via administrativa.  
Contra aquest es podrà interposar, els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, es farà davant d'òrgan municipal que va dictar l'acte en el termini d'un més comptador des de l'endemà al qual va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa de conformitat amb el que disposa la legislació de procediment administratiu. El recurs de reposició caldrà que es resolga i es notifique en el termini d'un mes, en cas contrari, s'entendrà desestimat i quedarà oberta la via contenciosa administrativa.  
  
- En el supòsit que es decidesca interposar el recurs contenciós administratiu directament, es farà, davant del Jutjat Contenciós Administratiu de València, en els terminis següents:  
- Dos mesos comptats des de l'endemà al qual la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos, des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es pot exercir qualsevol altra acció o recurs que s'estime convenient a la defensa dels drets dels interessats.  
  
La qual cosa es fa pública per a coneixement general.  
  
Tavernes de la Valldigna, 3 de novembre de 2021.- El cap de l'activitat de Recursos Humans i Gestió de Personal: Valentín Vercher Manclús.